Vijayanagara Samrajya

Vijayanagara Samrajya, jiske Karnata Kingdom ke naam se bhi jaana jaawe hae, ek late medieval Hindu empire rahaa jon   southern India me raaj karis rahaa. Ii 1336 me suruu bhais rahaa, bhaiyaa log Harihara I aur Bukka Raya I, Sangama dynasty ke, jon Yadava clan aurChandravamsa lineage ke rahin.

Ii samrajya uu time banaa jab south India ke raaja log Muslim invasions  ke roke ke kosis karat rahin,  13th century ke ant talak. Iske taagat ke chotii ke time,  early 16th century me, Krishnadevaraya ke niche, ii  Southern India ke sab raaj-kul ke aapan niche kae le rahin aur Deccan sultanates ke dhakel ke  Tungabhadra-Krishna Naddi ke doab ilaaka ke uu paar kr de rahin, iske saathe Gajapati Empire (Odisha) ke bhi aapan niche kar le rahin,  Krishna Naddi talak, aur India ke ekprominent state hoe gay rahis. Vijayanagara Samrajya ke ilaaka lagbag abhi ke sab south India ke state ke cover karat rahis, jisme hae Karnataka, Andhra Pradesh, Tamil Nadu, Goa, aur Telangana, Maharashtra aur Kerala ke hissa.

Ii samrajya 1646 talak chalaa rahaa, lekin iske taagat dher kamti hoe gais rahaa jab , 1565 ke Battle of Talikota  Deccan sultanate ke sab armies se larrai me haar gais rahaa. Ii samrajya ke naam iske capital city  Vijayanagara (abhi ke Hampi) se aais hae, jiske dher  ruins abhi UNESCO World Heritage Site, Karnataka me hae. Ii samrajya ke dhan aur fame ke baare me dher  European travelers, jaise Domingo Paes, Fernão Nunes, aur Niccolò de' Conti likhin hae. Ii log ke lekh, local bhasa ke  lekh, modern archeological excavations Vijayanagara me, se dher jaankari ii samrajya ke itihaas aur taagat ke baare me milaa hae.

Ii samrajya ke legacy me hae sher monuments jon Southern India bhar faela hae, jisme se sab se achchhaa jaana jaae waala  Hampi me hae. South aur Central India ke alag-alag  mandir banae ke style ke ke ek kar ke   the Vijayanagara architectural style banaawa gais rahaa. Achchhaa administration aur jaada overseas trade ke kaaran nawaa ii ilaaka me aais rahaa, jaise  water management systems, irrigation ke khaatir. Ii samrajya ke niche  fine arts aur literature Kannada, Telugu, Tamil, aur Sanskrit me barrha,  topics jaise taara vigyan, mathematics, medicine, fiction, musicology, historiography aur theater .  Southern India ke Carnatic music, evolved hoe ke abhi jaise hoe gais rahaa.  Vijayanagara Samrajya,   Southern India ke itihaas me  bhed-bhao ke paar kar ke  Hinduism ek unifying factor rahaa.

vibhag:V
vibhag:India ke samrajya